wickkiey/tamil-wikipedia-chunked huggingface dataset:
# சூரிய வானம்பாடி

## வகைப்பாட்டியல்

### துணயினங்கள்

நான்கு துணையினங்கள் அங்கீகரிக்கப்பட்டுள்ளன:  
- *கெ. மோ. மோடெசுடா*- <small>யூகுலின், 1864</small>: புர்கினா பாசோ மற்றும் வடக்கு கானா கிழக்கிலிருந்து தெற்கு சூடான் வரை கண்டுபிடிக்கப்பட்டது
- **புடா-ஜாலன் சூரிய வானம்பாடி** (*கெ. மோ. நைசிரிடா*) - <small>(குரோட், 1920)</small>: செனகல், காம்பியா, கினியா, சியரா லியோன் மற்றும் தெற்கு மாலியில் காணப்படுகிறது
- **நாகவுண்டரே சூரிய வானம்பாடி** (*கெ. மோ. இசுட்ரம்பெலி*, *கே. மோ. சத்துராடா*)<small>(ரெய்ச்செனோவ், 1910)</small>: முதலில் *மிராப்ரா* பேரினத்தில் ஒரு தனி சிற்றினமாக வகைப்படுத்தப்பட்டது. கேமரூன்
- **யூலே சூரிய வானம்பாடி** (*கெ. மோ. புகோலிகா*)<small>(ஹார்ட்லாப், 1887)</small>: முதலில் *மிராப்ரா* பேரினத்தில் தனி சிற்றினமாக வகைப்படுத்தப்பட்டது. தென்கிழக்கு மத்திய ஆப்பிரிக்கக் குடியரசு, காங்கோவின் வடகிழக்கு மக்களாட்சிக் குடியரசு மற்றும் தீவிர வடமேற்கு உகாண்டாவில் காணப்படுகிறது
# மிரியாலகுடா

**மிரியாலகுடா** (**Miryalaguda**), தென்னிந்தியாவில் உள்ள தெலுங்காணா மாநிலத்தின் நல்கொண்டா மாவட்டத்தில் உள்ள நகராட்சியுடன் கூடிய நகரம் ஆகும். இது மாவட்டத் தலைமையிடமான நல்கொண்டாவிலிருந்து 44 கிலோ மீட்டர் தொலைவிலும்; மாநிலத் தலைநகரான ஐதராபாத்திலிருந்து 142 கிலோ மீட்டர் தொலைவிலும் உள்ளது. இது கடல் மட்டத்திலிருந்து 105 மீட்டர் உயரத்தில் உள்ளது.
# மிரியாலகுடா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி மிரியாலகுடா நகரத்தின் மக்கள் தொகை 104,918 ஆகும். அதில் ஆண்கள் 52,565 மற்றும் பெண்கள் 52,353 ஆக உள்ளனர். பாலின விகிதம் 1000 ஆண்களுக்கு 996 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் ஆகவுள்ளனர். இதன் சராசரி எழுத்தறிவு 81.40% ஆகவுள்ளது. இதன் மக்கள் தொகையில் இந்துக்கள் 84.06%, இசுலாமியர் 14.47%, கிறித்தவர்கள் 1.22% மற்றும் பிறர் 0.24% ஆகவுள்ளனர்.
# சப்பானிய வாலாட்டி

**சப்பானிய வாலாட்டி** (*Japanese wagtail*)(*மோட்டாசில்லா கிராண்டிசு*) என்பது நெட்டைக்காலி மற்றும் வாலாட்டி குடும்பமான மோட்டாசிலிடேவினைச் சேர்ந்த பறவை சிற்றினமாகும். இதன் தாயகம் சப்பான் மற்றும் கொரியா ஆகும்.
# சப்பானிய வாலாட்டி

## விளக்கம்

சப்பானிய வாலாட்டி சுமார் 20 செ.மீ. நீளமுடையன. ஆண் பெண் குருவிகள் ஒரே மாதிரியாகத் தோற்றமளிக்கும். இவை வெள்ளை அடிப்பகுதி மற்றும் மேல் பகுதி, தொண்டை மற்றும் முதுகு கருப்பு நிறத்துடன் காணப்படும். இவற்றின் சூப்பர்சிலியாவும் வெள்ளை நிறத்தில் இருக்கும். இவற்றின் அலகு கருப்பு நிறத்திலும் கால்களும் பாதமும் அடர் சாம்பல் நிறத்திலுள்ளன. இளம் குருவிகளின் இறகுகள் முதிர்ச்சியடைந்த குருவியினை விடச் சாம்பல் நிறமாக இருக்கும்.
# சப்பானிய வாலாட்டி

## விளக்கம்

### கூடு

சப்பானிய வாலாட்டிகள் பெரிய குழுக்களாக மரங்களில் ஒன்றாகக் கூடுகின்றன.
# சப்பானிய வாலாட்டி

## விளக்கம்

### இனப்பெருக்கம்

தண்ணீருக்கு அருகில் உள்ள துவாரங்களில் கூடு கட்டுகிறது. பெற்றோர்கள் இருவரும் முட்டைகளையும் குஞ்சுகளையும் கவனித்துக்கொள்கின்றன. ஒவ்வொரு கூட்டிலும் நான்கு முதல் ஆறு முட்டைகள் இடும்.
# சப்பானிய வாலாட்டி

## பரவல்

இதன் தாயகம் சப்பான் மற்றும் கொரியா ஆகும். தைவான், கிழக்கு சீனா மற்றும் தூர கிழக்கு ரஷ்யாவில் அலைந்து திரிபவைகளாகப் இப்பறவைகள் பதிவு செய்யப்பட்டுள்ளன. இது உள்நாட்டு ஈரநிலங்களிலும், விளை நிலங்களிலும், நகர்ப்புறங்களிலும் வாழ்கிறது.
# பரிகோட்

**பரிகோட்** (* Barikot* ) என்பது பாக்கித்தானின் கைபர் பக்துன்க்வாவில் உள்ள சுவாத் ஆற்றின் நடுவில் அமைந்துள்ள ஒரு நகரமாகும். இது மிங்கோரா மற்றும் புத்கார தூபியிலிருந்து சுமார் 20 கிமீ (12 மைல்) தொலைவில் அமைந்துள்ளது. இது சுமார் 25,000 மக்கள்தொகை கொண்ட மத்திய சுவாத் பள்ளத்தாக்கின் நுழைவு நகரமாகும். இது பேரரசர் அலெக்சாந்தர் கைப்பற்றிய ஒரு பழங்கால கோட்டையின் இருப்பிடமாகும். செப்புக் காலத்தின் எச்சங்களும் ஆரம்ப கால தொல்பழங்காலத்தின் எச்சங்களும் இங்கே காணப்படுகின்றன. இத்தாலியைச் சேர்ந்த கிழக்கின் தொல்லியலாளாரான *குசிப் துசி* என்பவரால் நிறுவப்பட்ட இத்தாலிய தொல்லியல் ஆய்வு நிறுவனம் (ISMEO என மறுபெயரிடப்பட்டது) 1984 முதல் பரிகோட்டின் கீழ் உள்ள பழங்கால நகரமான பசிராவின் இடிபாடுகளை தோண்டி வருகிறது.
# பரிகோட்

## அகழ்வாராய்ச்சிகள்

பரிகோட்டின் கீழ் உள்ள பழமையான அடுக்கு கிமு 1100-1000 தேதியிடப்பட்ட கிராமம் என்று கருதப்பட்டது. ஆனால் முந்தைய செப்புக் காலத்தின் குழிக் கட்டமைப்புகள் கிமு 1700 முதல் இருக்கலாம் எனக் கூறுகின்றன.  
இங்கு ஆரம்பகால இரும்பு யுகத்தின் முந்தைய நகர்ப்புற அடுக்குகள் கண்டுபிடிக்கப்பட்டன. மேலும் அவை கிமு பதினொன்றாம்-எட்டு நூற்றாண்டுகள் எனத் தேதியிடப்பட்டன. தொல்பொருள் ஆராய்ச்சியாளர்கள் பரிகோட்டில் (கீழ் பகுதி மற்றும் உள்ளரண்) வலுவூட்டப்பட்ட நகர்ப்புற குடியிருப்பு கிமு முதல் புத்தாயிரம் ஆண்டின் நடுப்பகுதியில் நிறுவப்பட்டதைக் கண்டறிந்தனர்.  
அகழ்வாராய்ச்சியில் நாணயங்கள், மண்பாண்டங்கள் மற்றும் ஆயுதங்கள் உட்பட குடியிருப்பாளர்களின் அன்றாட வாழ்க்கையை ஆவணப்படுத்தும் பல கலைப்பொருட்கள் கண்டுபிடிக்கப்பட்டுள்ளன. பல பெரிய கலைப்பொருட்கள், புத்தர் தனது குதிரையான காந்தகத்தில் சவாரி செய்யும் ஒரு பெரிய பச்சை நிற சிலை மற்றும் இரண்டு சிங்கங்களுடன் ஒரு தாது கோபுரத்தின் செதுக்குதல் ஆகியவை பசிராவின் பௌத்த வரலாற்றை ஆவணப்படுத்துகின்றன. நீண்ட, சுருண்ட கூந்தலுடன் கையில் மதுக் கோப்பையையும், துண்டிக்கப்பட்ட ஆட்டின் தலையையும் கையில் கொண்டிருக்கும் பெயர் அறியப்படாத தெய்வத்தைச் சித்தரிக்கும் மற்றொரு சிலை, கிரேக்கக் கடவுளான டயோனிசசு அல்லது மற்றொரு உள்ளூர் தெய்வத்தையோ குறிக்கலாம்.
# பரிகோட்

## செப்புக் காலம் (சுமார் 1700-1400 கி.மு)

பரிகோட்டில் கிமு 1700 முதல் 1400 வரை மனிதர்கள் இருந்ததற்கான முதல் தடயங்கள் கிடைத்துள்ளன. *ஜியோர்ஜியோ ஸ்டாகுல்* (1987) என்பவர் தனது கண்டுபிடிப்புகளில், சுவாத் காலகட்டம் IV க்கு சொந்தமானது என்று அறிவித்தார். இவை கிமு 1700 முதல் சான்றளிக்கப்பட்ட குழிகளாகும்.
# பரிகோட்

## பிற்கால வெண்கலம்/இரும்புக் காலம் (சுமார். 1200-800 கி.மு)

2016-2017 ஆம் ஆண்டு அகழ்வாராய்ச்சிப் பணிகளின் போது, இத்தாலிய தொல்பொருள் ஆராய்ச்சிகள் பிற்கால வெண்கல காலத்திலிருந்து இரும்புக் காலம் வரையிலான இடைக்காலத்தை அடையாளம் காண முடிந்தது. இது சுமார் 1200-800 கி.மு. எனக் கணிக்கப்பட்டன. அங்கு தொல்பொருள் ஆராய்ச்சியாளர்கள், குடியிருப்பு கட்டமைப்புகள், பட்டறைகள், பொம்மை வண்டி, இரு-தட்டையான மட்பாண்டங்கள், சிறிய பாத்திரங்கள், கற்கருவிகள் மற்றும் வெட்டப்பட்ட மட்பாண்டங்கள் ஆகியவற்றைக் கண்டறிந்தனர். இவையனைத்தும் சுமார் கிமு 1021 முதல் 1196 க்கும் இடைப்பட்டக் காலத்தைச் சேர்ந்தவை எனவும் கணித்தனர்.  
இந்தக் காலத்தில், சுமார் கிமு 1200 முதல் 800 வரை, ஒரு பெரிய குடியேற்றம் (சுமார் 15 ஹெக்டேர்) இருந்திருக்கலாம் என்பதை தொல்பொருள் தரவுகள் காட்டுகின்றன. ஒரு மலை உச்சியில் உள்ள அரண்கள், ஒரு உள் கோட்டை, மற்றும் ஒரு விரிவான வெளிப்புற கல்லறை ஆகியவற்றை கண்டறிந்தனர்.
# பரிகோட்

## கைவிடுதல் கட்டம் (சுமார். 800-500 கி.மு)

இரும்புக் காலத்திற்குப் பிறகு, கிமு 750 மற்றும் 650 இல் குடியேற்றத்தில் மண் அரண் இடிந்து விழுந்திருக்கும். பின்னர் 650 மற்றும் 500 க்கு இடையில் வண்டல் இந்த இடத்தை மூடியதால் தளம் கைவிடப்பட்டது மற்றும் இடைநிலையில் வண்டல் இடத்தை மூடியது.  
இரும்புக் காலத்திற்குப் பிறகு, குடியேற்றமானது மேக்ரோஃபேஸ் 1c இல் அதன் மண் அரண் இடிந்து விழுந்தது. கிமு 750 மற்றும் 650 இல், வண்டல் சூழ்ந்ததால் தளம் கைவிடப்பட்டது.
# பரிகோட்

## நகரத்தின் ஆரம்பமும் வளர்ச்சியும் (சுமார் 500-350 கி.மு)

நகரம் கைவிடப்பட்ட பிறகு, நகரத்தின் மீள் குடியேற்றம் கிமு 500 மற்றும் 450 க்கு இடைப்பட்ட காலப்பகுதியிலும், அகாமனிசியப் பேரரசின் ஆரம்பக் கட்டமான கி.மு 450 முதல் 350 வரையிலும் இருந்தது எனக் கண்டறியப்பட்டது. தொல்பொருள் ஆராய்ச்சியாளர்கள் பரிகோட்டில் இந்த கட்டத்தில், அகாமனியர்களின் பொதுவான ஆடம்பர மண்பாண்டங்களுடன், ஆடம்பரமற்ற இந்திய மண்பாண்டங்கள் உட்பட பல உள்ளூர் கண்ணாடி பொருட்களையும் கண்டெடுத்தனர்.
# பரிகோட்

## பிராந்தியமயமாக்கல் கட்டம் (சுமார் 350-250 கி.மு.)

உரோமானிய வரலாற்றாசிரியரான *கர்டியஸ் ரூபஸ்* போன்ற கிரேக்க மற்றும் லத்தீன் ஆசிரியர்கள், இந்தக் காலத்தைப் பற்றி பேசுகையில் (கிமு 350 முதல்,சுவாத் மற்றும் காந்தாரப் பகுதி இந்த காலகட்டத்தில் அகாமனியர்களால் கட்டுப்படுத்தப்படவில்லை என்கின்றனர். *அஸ்ஸகெனோய்* என்று அழைக்கப்படும் ஒரு பழங்குடியினம் மற்ற இந்திய பழங்குடியினருடன் இணைந்து இப்பகுதியை ஆட்சி செய்தது. இத்தாலிய தொல்பொருள் ஆராய்ச்சியாளர்கள் இந்த கட்டத்தில் அகாமனியர்கள் காலத்திய பீங்கான் வடிவங்கள் முற்றிலும் மறைந்துவிட்டதாக கருதுகின்றனர். ஆனால் இந்திய மண்பாண்டங்கள் பரிகோட்டில் பயன்பாட்டில் இருந்துள்ளன. இது கி.மு. 350 முதல் 250 வரையிலான காலமாகும். மேலும் இந்த காலகட்டத்தில் (கிமு 327 ) இலையுதிர்காலத்தில் பரிகோட் (பசிரா) மீது மாசிடோனிய முற்றுகை ஏற்பட்டது. மேலும் ஒரு ஆராய்ச்சியில் சுமார் 349-282 கி.மு தேதியிட்ட மௌரிய நாணயம் கண்டுபிடிக்கப்பட்டது.
# பரிகோட்

## மௌரிய மற்றும் கிரேக்க-பாக்திரிய இராச்சியங்கள் இணைந்த காலக்கட்டம் (சுமார் 250-150 கி.மு.)

2011 இல் தொடங்கி, தளத்தின் தென்மேற்கு மூலையில் நடந்த ஒரு அகழ்வாராய்ச்சி எதிர்பார்த்ததை விட பல பழைய குடியிருப்புகளைக் கண்டறிந்தது. இந்திய-கிரேக்கத்திற்கு முந்தைய நிலை கிமு 3 ஆம் நூற்றாண்டின் நடுப்பகுதியில் அல்லது மௌரிய சகாப்தத்தின் நடுப்பகுதியில் தேதியிட்டது. இந்தக் காலத்தில், பரிகோட் மௌரிய மற்றும் கிரேக்க-பாக்திரிய இராச்சியங்களை இணைக்கும் அரசியல் மற்றும் வணிக வலைப்பின்னலின் ஒரு பகுதியாக இருந்தது. ஏனெனில் கிரேக்க-பாக்திரிய மட்பாண்ட வடிவங்கள் ஐ கனௌம் பகுதியைப் போலவே வடக்கு ஆப்கானித்தான் மற்றும் மத்திய ஆசியாவுடன் தெளிவான உறவுகள் இருந்ததை தளங்கள் காட்டியது.
# பரிகோட்

## பழைய புத்தக் கோயில்

திசம்பர் 2021 இல், இத்தாலியின் *கா போசுகரி* பல்கலைக்கழகத்தின் தொல்பொருள் ஆராய்ச்சியாளர்களும், இத்தாலிய தொல்பொருள் ஆராய்ச்சியாளர்களும், பாக்கித்தானின் தொல்பொருள் மற்றும் அருங்காட்சியகங்களின் மாகாணத் துறையுடன் இணைந்து, முனைவர் லூகா மரியா ஒலிவியேரி தலைமையில், பரிகோட்டில் (பண்டைய பசிரா) பழமையான புத்தக் கோவிலைக் கண்டுபிடித்ததாக அறிவித்தனர். இது கிமு 250 இல் மௌரியர் காலத்தில் அசோகரின் ஆட்சிக் காலத்தில் கட்டப்பட்டதாக அவர்கள் கூறினர். கிமு இரண்டாம் நூற்றாண்டின் மத்தியில் இந்தோ-கிரேக்க முதாலாம் மெனாண்டரின் ஆட்சியின் போது இந்தக் கோயில் இன்னும் செயல்பாட்டில் இருந்தது கண்டறியப்பட்டது. ஆனால் பிற்காலத்தில் அது மேம்படுத்தப்பட்டாலும், அது பொது சகாப்தத்தின் மூன்றாம் அல்லது நான்காம் நூற்றாண்டு வாக்கில் முடிவுக்கு வந்தது. நிலநடுக்கம் காரணமாக குசான ஆட்சியாளர்களால் நகரம் கைவிடப்பட்டது. இது இதுவரை பாக்கித்தானில் கண்டுபிடிக்கப்பட்ட ஆரம்பகாலக் கோவிலாகும். மேலும் இது கிமு 3 ஆம் நூற்றாண்டிலிருந்து சுவாத் பகுதியில் பௌத்தம் இருந்ததை நிரூபித்துள்ளது. மேலும் ஆரம்பகால பௌத்த மத நூல்களில் மிலிந்தன் என்றைழைக்கப்பட்ட முதலாம் மெனாண்டர் இந்த வழிபாட்டு முறையை ஆதரித்ததை உறுதிப்படுத்துகிறது.
# பரிகோட்

## இந்திய-கிரேக்கக் காலம் (கி.மு. 150-100)

1980 கள் மற்றும் 90 களில் நடந்த இத்தாலிய ஆராய்ச்சிகள் கி.மு 2 ஆம் நூற்றாண்டில் மெனாண்டர் காலத்திய இந்திய-கிரேக்க நகரத்தைக் கண்டுபிடித்தன. கிமு 2 ஆம் நூற்றாண்டின் நகரம் அக்ரோபோலிஸ் உட்பட, சுமார் 30 ஏக்கர்கள் பரப்பளவைக் கொண்டிருந்தது. அது பாரிய செவ்வகக் கோட்டைகளைக் கொண்ட தற்காப்புச் சுவரால் சூழப்பட்டிருந்தது. இந்திய-கிரேக்க காலத்தின் போது பரிகோட்டைச் சுற்றி கட்டப்பட்டிருந்த இந்த தற்காப்புச் சுவர், கிமு 150க்குப் பிறகு தேதியிடப்பட்டன. 2016-2017இல் நடந்த இத்தாலிய அகழ்வாராய்ச்சிப் பணியின்போது, நாணயங்கள்களும் கண்டெடுக்கப்பட்டன.
# பரிகோட்

## குசானர்கள் காலம்

கி.பி 3 ஆம் நூற்றாண்டில் குசானர்களின் கீழ் ஆட்சியிலிருந்தபோது தொடர்ச்சியான நிலநடுக்கங்களால் நகரம் பேரழிவைச் சந்தித்ததற்கு முன்னர் ஒரு பெரிய நகரமாக இருந்துள்ளது. பூகம்பங்களின் சேதம் மற்றும் குசானப் பேரரசின் வீழ்ச்சியின் காரணமாக, 3 ஆம் நூற்றாண்டின் இறுதியில் பசிரா கைவிடப்பட்டது.
# பரிகோட்

## துர்க் ஷாஹி காலம்

காபூலை தளமாகக் கொண்ட துருக்கிய வம்சமான துர்க் ஷாஹிகள் காபூலை தளமாகக் கொண்டு சுவாத் பள்ளத்தாக்கை (கி.பி 7 முதல் 9 ஆம் நூற்றாண்டு வரை) ஆட்சி செய்தனர். எனவே பாக்கித்தானில் உள்ள இத்தாலிய தொல்பொருள் திட்டத்தின் உறுப்பினர்கள் இந்தக் காலகட்டத்திலிருந்து பரிகோட்டில் குவாண்டாய் மலையில் கட்டப்பட்ட ஒரு தனித்துவமான கோயிலைக் கண்டுபிடிக்க முடிந்தது. பொதுவாக ஷாஹி காலத்தைச் சேர்ந்த இந்த பகுதியில் சில வழிபாட்டு மையங்கள் இருப்பதால் இது ஒரு முக்கியமான கண்டுபிடிப்பகாகும். முனைவர் லூகா மரியா ஒலிவியேரி கூற்றின்படி, இந்தக் கோயில் கி.பி 700 இல் கட்டப்பட்டிருக்காலாம். அந்த நேரத்தில் உத்தியானா (சுவாத் பள்ளத்தாக்கு) " பிரமோ கேசர் " என்று அழைக்கப்பட்ட ஒரு மன்னரால் ஆளப்பட்டது. அவர் காபூலில் நன்கு அறியப்பட்ட துர்க் ஷாஹி குராசன் தேகின் ஷாவின் மகன் ஆவார். கோவில் மீண்டும் நிறுவப்பட்டு இந்து ஷாகி காலம் வரை (கி.பி. 1000) பராமரிக்கப்பட்டுள்ளது. 19 ஆம் நூற்றாண்டின் பிற்பகுதியில் பரிகோட்டில் கண்டுபிடிக்கப்பட்டு லாகூர் அருங்காட்சியகத்தில் பாதுகாக்கப்பட்டுவரும் இந்து ஷாகி கல்வெட்டிலும் இந்த கோயில் குறிப்பிடப்பட்டுள்ளது.
# சாவோ தொமே குட்டைவால்

**சாவோ தொமே குட்டைவால்** (*São Tomé shorttail*)(*மோட்டாசில்லா போகாகி*) அல்லது போகேஜி நீண்ட அலகு வாலாட்டிக் குருவிச் சிற்றினம் ஆகும். இது **மோட்டாசிலிடே** குடும்பத்தினைச் சார்ந்த பறவையாகும். இது *அமுரோசிச்லா* பேரினத்தின் ஒரே ஒரு சிற்றினமாக வகைப்படுத்தப்பட்டது. ஆனால் 2015ஆம் ஆண்டு பரிணாம மரபு வழி ஆய்வு இதை *மோட்டாசில்லா* பேரினத்தில் உள்ள வாட்டிகளுடன் வைக்கப்பட்டது. இது சாவோ தொமே தீவின் மத்திய மற்றும் தெற்கு பகுதிகளில் மட்டுமே காணப்படும் அகணிய உயிரி ஆகும் இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும். இந்தச் சிற்றினம் சிறிய அளவிலான எண்ணிக்கையில் உள்ளது. இது வாழ்விட இழப்பால் அச்சுறுத்தப்படுகிறது.
# போல்டன் அங்காடி

**போல்டன் அங்காடி** (*Bolton Market*) என்பது பாக்கித்தான் நாட்டின் கராச்சி நகரத்தில் உள்ள ஒரு மொத்த விற்பனை கடையாகும். சதார் பகுதியின் சின்னா சாலையில் இது அமைந்துள்ளது. அங்காடியின் பெயர் பௌல்டன் அங்காடி என்றும் உச்சரிக்கப்படுகிறது.  
கராச்சியில் உள்ள பழமையான அங்காடிகளில் இதுவும் ஒன்றாகும். சில்லறை விற்பனையாளர்களுக்கு - முக்கியமாக சிறு வணிகர்கள் - மற்றும் பொது வாடிக்கையாளர்களுக்கு பயன்படும் ஒரு மையமாக அங்காடி செயல்படுகிறது. இங்கு வழங்கப்படும் குறைப்பு விலையில் பொருட்களை வாங்குவதற்கு அதிக எண்ணிக்கையில் அவர்கள் வருகிறார்கள். மிகக் குறைந்த விலையில் மொத்தமாக கிடைக்கும் பல்வேறு வகையான பொருட்கள் இங்கு விற்பனை செய்யப்படுகின்றன.
# போல்டன் அங்காடி

## வரலாறு

போல்டன் அங்காடி 1883 ஆம் ஆண்டில் பிரித்தானிய இந்தியாவில் ஒரு பழம் மற்றும் காய்கறி அங்காடியாக கட்டப்பட்டது. சி.எஃப். போல்டன் அப்போது கராச்சியின் நகராட்சி ஆணையராக இருந்தார். 1886 ஆம் ஆண்டில், இறைச்சி மற்றும் மீன் கடைகளுக்கு இடமளிக்கும் வகையில் சந்தையின் அளவு விரிவாக்கப்பட்டது.
# பல்வஞ்சா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 39 வார்டுகளும், 20,782 வீடுகளும் கொண்ட பல்வஞ்சா நகரத்தின் மக்கள் தொகை 80,199 ஆகும். அதில் ஆண்கள் 39,923 மற்றும் பெண்கள் 40,276 ஆக உள்ளனர். பாலின விகிதம் 1000 ஆண்களுக்கு 1009 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 10.23% ஆகவுள்ளனர். இதன் சராசரி எழுத்தறிவு 77.70% ஆகவுள்ளது. இதன் மக்கள் தொகையில் இந்துக்கள் 88.07%, இசுலாமியர் 10.33%, கிறித்தவர்கள் 1.45% மற்றும் பிறர் 0.15% ஆகவுள்ளனர்.
# போதன்

**போதன்** அல்லது **போதனாபுரம்** (**Bodlan**), தென்னிந்தியாவில் உள்ள தெலங்காணா மாநிலத்தில் வடமேற்கில் அமைந்த நிசாமாபாத் மாவட்டத்தில் உள்ள நகராட்சி ஆகும். இது மாவட்டத் தலைமையிடமான நிசாமாபாத்திற்கே மேற்கே 26.5 கிலோ மீட்டர் தொலைவிலும், மாநிலத் தலைநகரான ஐதராபாத்திற்கு வடமேற்கில் 204.1 கிலோ மீட்டர் தொலைவிலும் உள்ளது. அசியாவின் இரண்டாவது மிகப்பெரிய சர்க்கரை ஆலை போதன் நகரத்தில் உள்ளது.
# போதன்

## வரலாறு

பண்டைய இந்தியாவின் மகாஜனபாதங்களில் ஒன்றான அஸ்மகம் இராச்சியத்தின் தலைநகராக போதானாபுரம் நகரம் விளங்கியது. வெமுலவாடா சாளுக்கிய மன்னர் முதலாம் யுத்தமல்லன் என்ற வினாயதித்தன் ஆட்சியின் போது போதனாபுரம் தலைநகரமாக விளங்கியது.கன்னட மொழி ஆதிகவி பம்பாவின் சமாதி போதனாபுரத்தில் உள்ளது.
# போதன்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 35 வார்டுகளும், 16,206 வீடுகளும் கொண்ட போதன் நகரத்தின் மக்கள் தொகை 77,573 ஆகும். அதில் ஆண்கள் 38,651 மற்றும் பெண்கள் 38,922 ஆக உள்ளனர். பாலின விகிதம் 1000 ஆண்களுக்கு 1,007 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11% ஆகவுள்ளனர். இதன் சராசரி எழுத்தறிவு 74.3% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 5,458 மற்றும் 792 ஆகவுள்ளனர்.  
இதன் மக்கள் தொகையில் இந்துக்கள் 46.7%, இசுலாமியர் 50.06%, சீக்கியர்கள் 0.32%, கிறித்தவர்கள் 1.82%
மற்றும் பிறர் 1.10% ஆகவுள்ளனர்.
# மெட்பள்ளி

**மெட்பள்ளி** (**Metpally**), தென்னிந்தியாவின் தெலங்காணா மாநிலத்தின் ஜக்டியால் மாவட்டத்திலுள்ள மெட்பள்ளி மண்டலின் நிர்வாகத் தலைமையிடம் ஆகும். மெட்பள்ளி நகரம் மாவட்டத் தலைமையிடமான ஜக்டியால் நகரத்திலிருந்து 33 கிலோ மீட்டர் தொலைவிலும், மாநிலத் தலைநகரான ஐதராபாத்திற்கு 22 கிலோ மீட்டர் தொலைவிலும், நிசாமாபாத்திற்கு 67 கிலோ மீட்டர் தொலைவிலும் உள்ளது.
# மெட்பள்ளி

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 12,070 வீடுகள் கொண்ட மெட்பள்ளி
நகரத்தின் மக்கள் தொகை 50,902 ஆகும். அதில் ஆண்கள் 25,475 மற்றும் பெண்கள் 25,427 ஆக உள்ளனர். பாலின விகிதம் 1000 ஆண்களுக்கு 998 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 10% ஆகவுள்ளனர். இதன் சராசரி எழுத்தறிவு 74.3% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 6,402 மற்றும் 776 ஆகவுள்ளனர்.  
இதன் மக்கள் தொகையில் இந்துக்கள் 80.94%, இசுலாமியர் 18.1% கிறித்தவர்கள் 0.76% மற்றும் பிறர் 0.20% ஆகவுள்ளனர்.
# மேக்கொங் வாலாட்டி

**மேக்கொங் வாலாட்டி** (*மோட்டாசில்லா சாம்வேசுனே*) என்பது மோட்டாசிலிடே குடும்பத்தில் உள்ள ஒரு பறவை சிற்றினமாகும். இது முதன்முதலில் 2001-ல் விவரிக்கப்பட்டது. மறைந்த கம்போடிய பறவையியலாளர் சாம் வெசுனாவின் நினைவாகப் பெயரிடப்பட்டது. இது கருப்பு மற்றும் வெள்ளை நிறப் பறவை. மேக்கொங் வாலாட்டி ஆப்பிரிக்கக் கருப்பு வெள்ளை வாலாட்டிப் போன்று தோற்றத்தில் காணப்படும். இருப்பினும் இவற்றின் பரவல் வேறுபடுகிறது. இதன் முக அம்சங்கள் மற்றும் தனித்துவமான குரல் தென்கிழக்கு ஆசியாவில் உள்ள மற்ற கருப்பு மற்றும் வெள்ளை வாலாட்டிகளிலிருந்து வேறுபடுகிறது.  
மேக்கொங் வாலாட்டி, கம்போடியா மற்றும் லாவோஸின் மேக்கொங் ஆற்றுப் பள்ளத்தாக்கில் காணப்படுகிறது, மேலும் இது தாய்லாந்து மற்றும் வியட்நாமுக்கு இனப்பெருக்கம் செய்யாத இடம்பெயரும் பறவையாகும். இதன் வழக்கமான வாழ்விடம் பருவகால வெள்ளம் ஏற்படும் நதியின் வேகமாக ஓடும் பகுதிகளுக்கு அருகிலுள்ள பாறைப் பகுதிகள் ஆகும். மனிதர்களுடன் சகிப்புத்தன்மை கொண்டதாக இருந்தாலும், ஆற்றின் அணைக்கட்டைத் தொடர்ந்து ஆற்றின் வாழ்விடங்களில் வெள்ளம் போன்ற இதன் வாழ்விடத்தில் பெரிய அளவிலான மாற்றங்களால் அச்சுறுத்தப்படுகிறது.
# மேக்கொங் வாலாட்டி

## விளக்கம்

மேக்கொங் வாலாட்டியின் மிக நெருக்கமாக ஆப்பிரிக்கக் *கருப்பு வெள்ளை வாலாட்டி மோ. அகுயும்ப்*ஐ ஒத்திருக்கிறது. இருப்பினும் இந்த இரண்டு சிற்றினங்களின் வரம்புகள் வேறுவேறாக உள்ளன. இது பல சிறிய விடயங்களில் *மோ. அகுயும்ப்-*லிருந்து வேறுபடுகிறது. குறிப்பாக இறக்கை வடிவிலும் தனித்துவமா குரலினாலும் வேறுபடும். இது மிகவும் தனித்துவமான சிற்றினமாகும். இது தென்கிழக்கு ஆசியாவில் உள்ள ஒரே ஒரு கருப்பு மற்றும் வெள்ளை வாலாட்டி ஆகும். கருப்பு நெற்றி, புருவ மற்றும் காது உறைகள், வெளிப்படையான வெள்ளை சூப்பர்சிலியா, வெள்ளை தொண்டை மற்றும் கழுத்து இணைப்புடன் கூடிய இறகுகளின் கலவையை வெளிப்படுத்துகிறது.
# மேக்கொங் வாலாட்டி

## வகைப்பாட்டியல்

2001வரை விவரிக்கப்படும் வரை இந்த சிற்றினம் கவனிக்கப்படவில்லை. மறைந்த கம்போடிய பறவையியலாளர் சாம் வெசுனாவின் நினைவாக இது பெயரிடப்பட்டது.
# மேக்கொங் வாலாட்டி

## வாழ்விடம்

மேக்கொங் வாலாட்டி பரந்த தாழ் நில ஆற்றுக் கால்வாய்களில் காணப்படுகிறது. பிராந்திய பறவைகள் ஆற்றின் வேகமாக ஓட்டத் தடைப் பகுதிகளுடன் தொடர்புடையவை. இவை பாறைகளின் தனித்துவமான நிலப்பரப்பில் காணப்படுகிறது. புதர்கள் நீண்ட பருவகால நீரில் மூழ்குவதற்கு ஏற்றது. முக்கியமாக *கோமோனோயா ரிபாரியா*, மணல் திட்டுகள் மற்றும் சரளைப் பகுதிகளில் கூட்டமாக வாழும். மே/சூன்-அக்டோபர்/நவம்பர் மழைக்காலங்களில் ஆற்றின் நீர்மட்டம் உயரும் போது இப்பகுதிகள் வெள்ளத்தில் மூழ்கும். இந்த சிற்றினங்கள் மண் கரைகள் மற்றும் அதனுடன் தொடர்புடைய மேலோட்டமான தாவரங்கள் மற்றும் வெளித்தெரியும் மணல் மற்றும் வண்டல் திட்டுகள் ஆகியவற்றில் காணப்படும். இங்கு இவை இணையாகக் காணப்படும். சிறிய கூட்டமாகவும் காணப்படும்.
# மேக்கொங் வாலாட்டி

## அச்சுறுத்தல்கள்

மேக்கொங் வாலாட்டி மனித இருப்பை மிகவும் பொறுத்துக்கொள்கிறது. மேலும் இதன் வாழ்விடங்கள் மனிதனால் தூண்டப்பட்ட மாற்றங்களுக்கு மிகவும் எளிதில் பாதிக்கப்படுவதில்லை. மேக்கொங் ஒட்டிய அணைக்கட்டு, குறிப்பாக ஆற்றின் குறைந்த சாய்வு உள்ள பகுதிகள், ஆற்றின் கால்வாயை மூழ்கடிப்பதன் மூலம் இதன் வரம்பின் கணிசமான பகுதிகளை அழிக்கும் ஆற்றலைக் கொண்டுள்ளன .
# சாதி கௌர் அணை

**சாதி கௌர் அணை** (*Shadi Kaur Dam*) பாக்கித்தானின் பலுசிசுத்தான் மாகாணத்தில் உள்ள பாசுனிக்கு வடக்கே 50 கிலோமீட்டர் தொலைவில் சாதி கௌர் ஆற்றின் மீது அமைந்துள்ளது. இந்த அணை நீளம் கொண்டது. 2003 ஆம் ஆண்டு 45 மில்லியன் பாக்கித்தான் ரூபாய் ($758,853) செலவில் அருகிலுள்ள பண்ணைகளுக்கு நீர்ப்பாசனம் வழங்குவதற்காக கட்டப்பட்டது. சாதிக்கோர் அணை என்ற பெயராலும் இது அழைக்கப்படுகிறது.  
2005 ஆம் ஆண்டு பிப்ரவரி மாதம் 10 ஆம் தேதியன்று கனமழையால் ஏற்பட்ட கடும் வெள்ளத்தால் அணை உடைந்தது, இதன் விளைவாக சுமார் 70 கிராம மக்கள் நீரில் மூழ்கி அரபிக்கடலில் இழுத்துச் செல்லப்பட்டு இறந்தனர். பாக்கித்தான் இராணுவத்தின் அவசரகால தேடுதல் மற்றும் மீட்பு நடவடிக்கைகள் சுமார் 1,200 பேரின் உயிரைக் காப்பாற்றின.
# மடகாசுகர் வாலாட்டி

**மடகாசுகர் வாலாட்டி** (*Madagascar wagtail*)(*மோட்டாசில்லா பிளவிவென்ட்ரிசு*) என்பது மோட்டாசில்லிடே குடும்பத்தில் உள்ள ஒரு வாலாட்டிக் குருவிச் சிற்றினம் ஆகும். இது மடகாசுகரில் மட்டுமே காணக்கூடிய அகணிய உயிரி ஆகும்.
# மடகாசுகர் வாலாட்டி

## விளக்கம்

மடகாசுகர் வாலாட்டி பெரிய, நேர்த்தியான மற்றும் மெல்லிய வாலாட்டி குருவி ஆகும். இது சாம்பல் மேல் பகுதியினையும், வெள்ளை மார்பகத்தினையும் மஞ்சள் வயிற்றையும் கொண்டுள்ளது. மார்பகத்தின் குறுக்கே கருப்பு பட்டை காணப்படும். நீண்ட வாலின் மையத்தில் அடர் வண்ணம் காணப்படும். வெள்ளை நிற வெளிப்புற வால் இறகுகளையும் கொண்டுள்ளது. குறுகிய வெள்ளை நிற இறகுகள் தலைப்பகுதியில் காணப்படுகிறது. இளம் பறவைகளில் வெள்ளை நிற மார்பக பட்டை மற்றும் மங்கலான இறகுகளும் உள்ளன. உடல் நீளம் ஆகும்.
# மடகாசுகர் வாலாட்டி

## பரவல்

மடகாசுகர் வாலாட்டி மடகாசுகர் தீவில் மட்டுமே காணக்கூடியது. இத்தீவு முழுவதும் காணப்படுகின்றது. இத்தீவின் கிழக்கு மற்றும் மத்திய பீடபூமியில் காணக்கூடியது. இது வடக்கு மற்றும் மேற்கில் குறைவாகவும், தெற்கில் அரிதாகவும் உள்ளது. இதன் கூடு கிண்ண வடிவிலானது. இது தரையில் அடர்த்தியான பசுமையான பகுதியில், மரக்கிளையின், பாறை பிளவு, கட்டிடத்தின் கூரையின் கீழ் தண்ணீருக்கு அமைக்கின்றன.
# இராச்சிறீ இராமசேது

**இராச்சிறீ இராமசேது** (*Rajshree Ramasethu*) (Rajshree Ramasethu) இந்திய ராணுவத்தின் முன்னாள் பொது அதிகாரியாவார். இந்திய ஆயுதப்படையில் ஐந்தாவது பெண் மற்றும் இந்திய இராணுவத்தில் மூன்றாவது மூன்று நட்சத்திர தரவரிசைக்கு உயர்த்தப்பட்டவர் ஆகிய சிற்ப்புகளுக்கு உரியவர். கடைசியாக இ**ராச்சிறீ** புனே ஆயுதப்படை மருத்துவக் கல்லூரியின் இயக்குநராகவும் தளபதியாகவும் பணியாற்றினார்.
# இராச்சிறீ இராமசேது

## ஆரம்ப வாழ்க்கை மற்றும் கல்வி

இராச்சிறீ இராமசேது 1979 ஆம் ஆண்டில் புனே ஆயுதப்படை மருத்துவக் கல்லூரியில் சேர்ந்தார்
# இராச்சிறீ இராமசேது

## இராணுவ வாழ்க்கை

இராச்சிறீ இராமசேது 1983 ஆம் ஆண்டு திசம்பர் மாதத்தில் இராணுவ மருத்துவப் படையில் நியமிக்கப்பட்டார். இங்கு தனது முதுகலை பட்டப்படிப்பை முடித்தார், உள் மருத்துவத்தில் முனைவர் பட்டம் பெற்றார். அதைத் தொடர்ந்து புது தில்லியில் உள்ள அகில இந்திய மருத்துவ அறிவியல் கழகத்தில் சிறுநீரக மருத்துவத்தில் மீச்சிறப்பு தகுதியை பெற்றார்.  
இராச்சிறீ இராமசேது மும்பையில் உள்ள கடற்படை மருத்துவமனையான ஐஎன்எச்எசு அசுவினி மற்றும் கொல்கத்தாவில் உள்ள கிழக்கத்திய ஆணையத்தின் இராணுவ மருத்துவமனை ஆகியவற்றில் ஆலோசகர் (மருந்து மற்றும் சிறுநீரகவியல்) நியமனங்களையும் பெற்றார். இந்த அலுவலகத்தில் ஒரு மூத்த ஆலோசகராக (மருத்துவம்) இவர் பணியாற்றினார். பின்னர் புனேவில் உள்ள தெற்கு இராணுவ தலமையகத்தில்  
மருத்துவப் பிரிவின் படைப்பெருந்தலைவராக பணியாற்றினார். 2021 ஆம் ஆண்டு செப்டம்பர் மாதம் 16 ஆம் தேதியன்று இராமசேது புனேவில் உள்ள ஆயுதப்படை மருத்துவக் கல்லூரியின் இயக்குநர் மற்றும் தளபதி அலுவலகத்தில் கப்பற்படை அதிகாரி பதவியை ஏற்றுக்கொண்டார்.
# இராச்சிறீ இராமசேது

## விருதுகள்

1995, 2011 மற்றும் 2017 ஆம் ஆண்டுகளில் மூன்று முறை இராணுவப் பணியாளர்களின் பாராட்டு அட்டையைப் பெற்றுள்ளார்.
| சுதந்திரப் பதக்கத்தின் 50வது ஆண்டு விழா | 30 வருட நீண்ட சேவை பதக்கம் | 20 வருட நீண்ட சேவை பதக்கம் | 9 ஆண்டுகள் நீண்ட சேவை பதக்கம் | } |
| --- | --- | --- | --- | --- |
# இராச்சிறீ இராமசேது

## இவற்றையும் காண்க

- இந்தியப் பாதுகாப்புப் படைகளில் பெண்கள்
- புனிதா அரோரா
- பத்மா பந்தோபாத்யா
- மாதுரி கனிட்கர்
# பால்சிப்பரா சட்டமன்றத் தொகுதி

**பாலசிப்ரா சட்டமன்றத் தொகுதி** (**Palashipara Assembly constituency**), மேற்கு வங்காள சட்டமன்றத்தின் 294 தொகுதிகளில் ஒன்றாகும். இத்தொகுதியின் எண் 79 ஆகும். இத்தொகுதி நதியா மாவட்டத்தின் கிருஷ்ணாநகர் மக்களவைத் தொகுதிக்கு உட்பட்டது.
# பால்சிப்பரா சட்டமன்றத் தொகுதி

## பாலசிப்ரா சட்டமன்றத் தொகுதி உறுப்பினர்கள்

| தேர்தல்
ஆண்டு | பெயர் | கட்சி |  |
| --- | --- | --- | --- |
| 1977 | மாதாபெந்து மகந்தா | மார்க்சிஸ்ட் |  |
| 1982 | மாதாபெந்து மகந்தா | மார்க்சிஸ்ட் |  |
| 1987 | மாதாபெந்து மகந்தா | மார்க்சிஸ்ட் |  |
| 1991 | கமலேந்து சன்யால் | மார்க்சிஸ்ட் |  |
| 1996 | கமலேந்து சன்யால் | மார்க்சிஸ்ட் |  |
| 2001 | கமலேந்து சன்யால் | மார்க்சிஸ்ட் |  |
| 2006]] | விஸ்வநாத் கோஷ் | மார்க்சிஸ்ட் |  |
| 2011 | எஸ். எம். சாதி | மார்க்சிஸ்ட் |  |
| 2016 | தபஸ் குமார் சாகா | அகில இந்திய திரிணாமுல் காங்கிரசு |  |
| 2021 | மாணிக் பட்டாச்சாரியா | அகில இந்திய திரிணாமுல் காங்கிரசு | } |
# பால்சிப்பரா சட்டமன்றத் தொகுதி

## 2021 தேர்தல் முடிவுகள்

2021 மேற்கு வங்காள சட்டமன்றத் தேர்தலில் பால்சிப்ரா சட்டமன்றத் தொகுதிலிருந்து அகில இந்திய திரிணாமுல் காங்கிரசு கட்சியின் வேட்பாளராக மாணிக் பட்டாச்சாரியா வெற்றி பெற்றார்.
# பால்சிப்பரா சட்டமன்றத் தொகுதி

## இதனையும் காண்க

- மாணிக் பட்டாச்சாரியா
# மாணிக் பட்டாச்சாரியா

**மாணிக் பட்டாச்சாரியா**, மேற்கு வங்காள சட்டமன்ற உறுப்பினரும், கல்வியாளரும் ஆவார். 2021 மேற்கு வங்காள சட்டமன்றத் தேர்தலில் மாணிக் பட்டாச்சாரியா அகில இந்திய திரிணாமுல் காங்கிரசு சார்பில் பால்சிப்பரா சட்டமன்றத் தொகுதியிலிருந்து வெற்றி பெற்றார்.சுனில் பட்டாச்சாரியாவின் மகனான மாணிக் பட்டாச்சாரியா ஜோகேஷ் சௌத்திரி சட்டக் கல்லூரி முதல்வராக இருந்து ஓய்வு பெற்றவர். பின்னர் மேற்கு வங்காள துவக்கக் கல்வி வாரியத்தின் தலைவராக இருந்து ஓய்வு பெற்றவர்.
# மாணிக் பட்டாச்சாரியா

## ஆசிரியர் நியமன ஊழல் வழக்கில்

ஆசிரியர் நியமன ஊழல் வழக்கில் கைது செய்யப்பட்ட திரிணாமூல் காங்கிரசு அமைச்சர் பார்த்தா சாட்டர்ஜியுடன், மாணிக் பட்டாச்சாரியா தகவல் தொடர்பில் இருந்ததாக குற்றம் சாட்டப்பட்டு, 11 அக்டோபர் 2022 அன்று அமலாக்க இயக்குனரக அதிகாரிகளால் கைது செய்யப்பட்டார்.
# மாந்தாதா, மத்தியப் பிரதேசம்

, (வெள்ளை நிறத்தில்)]]  
**மாந்தாதா** (**Mandhata**, also called **Shivapuri** or Mahismati), மத்திய இந்தியாவில் உள்ள மத்தியப் பிரதேசம் மாநிலத்தின் தென்கிழக்கில் உள்ள காண்டுவா மாவட்டத்தில் உள்ள மாந்தாதா மலையில் பாயும் நர்மதை ஆற்றில் அமைந்த மாந்தாதா எனும் **ஓம்** வடிவ தீவுப் பகுதியின் தெற்கில் ஓங்காரேஸ்வரர் ஜோதிர்லிங்க கோயில் உள்ளது. இது ஓம்காரஸ்வரர் சாலை இரயில் நிலையத்திலிருந்து 10 கிலோ மீட்டர் தொலைவில் உள்ளது.  
முன்னர் அவந்தி நாட்டின் தலைநகரமாக மாந்தாதா விளங்கியது. மாந்தாதா ஆற்றுத் தீவு நீளம் மற்றும் அகலம் கொண்டது. இங்குள்ள சிவலிங்கத்தை பண்டைய மன்னர் மாந்தாதா வழிப்பட்டதாகவும், இதனையே தனது தலைநகராகக் கொண்டதாக தொன்மக் கதைகள் கூறுகிறது.
# ஜாஜ்பூர்

**ஜாஜ்பூர்** (**Jajpur**) (also known as **Jajapur**), கிழக்கு இந்தியாவில் ஒடிசா மாநிலத்தில் உள்ள ஜாஜ்பூர் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இது மாநிலத் தலைநகரம் புவனேஸ்வருக்கு வடக்கே 97.8 கிலோமீட்டர் தொலைவிலும்; கட்டக்கிற்கு வடகிழக்கே 76.4 கிலோ மீட்டர் தொலைவிலும் உள்ளது.
# ஜாஜ்பூர்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 17 வார்டுகளும், 8,198 வீடுகளும் கொண்ட ஜாஜாப்பூர் நகரத்தின் மக்கள் தொகை 37,458 ஆகும். அதில் ஆண்கள் 19,216 மற்றும் பெண்கள் 18,242 ஆக உள்ளனர். பாலின விகிதம் 1000 ஆண்களுக்கு 949 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 10.21% ஆகவுள்ளனர். இதன் சராசரி எழுத்தறிவு 72.87% ஆகவுள்ளது. இதன் மக்கள் தொகையில் இந்துக்கள் 88.18%, இசுலாமியர் 11.72% மற்றும் பிறர் 0.09% ஆகவுள்ளனர்.
# ஜாஜ்பூர்

## கல்வி

- என். சி. தன்னாட்சிக் கல்லூரி
- சாது கௌரேஷ்வர் கல்லூரி
- வியாசநகர் கல்லூரி
# ஜார்சுகுடா

**ஜார்சுகுடா** (**Jharsuguda**), கிழக்கு இந்தியாவில் உள்ள ஒடிசா மாநிலத்தின் ஜார்சுகுடா மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இது சத்தீஸ்கர் மாநில எல்லையை ஒட்டியுள்ளது. 45 சதுர கிலோ மீட்டர் பரப்பளவு கொண்ட ஜார்சுகுடா உலோகத் தொழிற்சாலைகள் நிறைந்த தொழில் நகரம் ஆகும். இந்நகரம் *ஒடிசாவின் மின்சக்தி தலைநகரம்* எனப்போற்றப்படுகிறது. ஜார்சுகுடா நகரத்தில் வீர் சுரேந்திர சாய் வானூர்தி நிலையம் உள்ளது.ஜார்சுகுடா நகரம் மாநிலத் தலைநகரான புவனேஸ்வருக்கு வடமேற்கே 343.6 கிலோ மீட்டர் தொலைவில், சத்தீஸ்கர் மாநில எல்லையை ஒட்டியுள்ளது.
# ஜார்சுகுடா

## முக்கிய பழங்குடிகள்

ஜார்சுகுடா நகரத்தில் சபாரா மக்கள், கிஷான் மக்கள், குறுக் மக்கள், புயான் மக்கள், முண்டா மக்கள், சாந்தலி மக்கள் 16,948 பேர் வாழ்கின்றனர்.
# ஜார்சுகுடா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 24 வார்டுகளும், 21,916 வீடுகளும் கொண்ட ஜார்சுகுடா நகரத்தின் மக்கள் தொகை 97,730 ஆகும். அதில் ஆண்கள் 50,932 மற்றும் பெண்கள் 46,798 ஆக உள்ளனர். பாலின விகிதம் 1000 ஆண்களுக்கு 919 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12% ஆகவுள்ளனர். இதன் சராசரி எழுத்தறிவு 84.9% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 13,870 மற்றும் 16,948 ஆகவுள்ளனர்.  
இதன் மக்கள் தொகையில் இந்துக்கள் 89.73%, இசுலாமியர் 5.78%, சீக்கியர்கள் 0.41%, கிறித்தவர்கள் 3.7% மற்றும் பிறர் 0.37% ஆகவுள்ளனர்.
# ஜார்சுகுடா

## போக்குவரத்து

ஜார்சுகுடா சந்திப்பு இரயில் நிலையம் டாடாநகர்-பிலாஸ்பூர், ஹவுரா-நாக்பூர்-மும்பை மற்றும் ஜார்சுகுடா-விஜயநகரம் இருப்புப் பாதையில் அமைந்துள்ளது. ஜார்சுகுடா வானூர்தி நிலையம் உள்நாட்டுப் போக்குவரத்திற்கு மட்டும் உள்ளது. மாநில நெடுஞ்சாலை எண் 10 இந்நகரம் வழியாகச் சென்று, தேசிய நெடுஞ்சாலை எண் 49 உடன் இணைகிறது.  
ஜார்சுகுடா சந்திப்பு இரயில் நிலையம் டாடாநகர்-பிலாஸ்பூர், ஹவுரா-நாக்பூர்-மும்பை மற்றும் ஜார்சுகுடா-விஜயநகரம் இருப்புப் பாதையில் அமைந்துள்ளது. ஜார்சுகுடா வானூர்தி நிலையம் உள்நாட்டுப் போக்குவரத்திற்கு மட்டும் உள்ளது. மாநில நெடுஞ்சாலை எண் 10 இந்நகரம் வழியாகச் சென்று, தேசிய நெடுஞ்சாலை எண் 49 உடன் இணைகிறது.
# மாநிலங்களவைத் தேர்தல்கள் 1963

**மாநிலங்களவைத் தேர்தல்கள் 1963** (*1963 Rajya Sabha elections*) இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 1963ஆம் ஆண்டு பல்வேறு தேதிகளில் நடத்தப்பட்ட தேர்தல்கள் ஆகும்.
# மாநிலங்களவைத் தேர்தல்கள் 1963

## தேர்தல்கள்

பல்வேறு மாநிலங்களைச் சேர்ந்த உறுப்பினர்களைத் தேர்ந்தெடுப்பதற்கான தேர்தல் நடைபெற்றது.
# மாநிலங்களவைத் தேர்தல்கள் 1963

## தேர்தல்கள்

### தேர்ந்தெடுக்கப்பட்ட உறுப்பினர்கள்

1963-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 1963-1969 காலத்திற்கான உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர 1969ஆம் ஆண்டில் ஓய்வு பெற்றனர்.
**1963-1969 காலத்திற்கான ராஜ்யசபா உறுப்பினர்கள்**  
| - | புதுச்சேரி | பி ஆபிரகாம் | இதேகா |
| --- | --- | --- | --- |
| - | } |  |  |
# மாநிலங்களவைத் தேர்தல்கள் 1963

## இடைத்தேர்தல்

கீழ்க்கண்ட இடைத்தேர்தல் 1963 ஆம் ஆண்டு நடைபெற்றது.
| - | மகாராட்டிரா | ஒய். பி. சவான் | இதேகா | (தேர்தல் 021/02/1963; 1966 வரை) பதவி விலகல் 21/12/1963 |
| --- | --- | --- | --- | --- |
| மதராசு | தி செங்கல்வராயன் | இதேகா | (தேர்தல் 09/08/1963 1966 வரை) |  |
| மேற்கு வங்கம் | ஆர்.கே. புவல்கா | பிற | (தேர்தல் 09/09/1963 1968 வரை) |  |
| ராஜஸ்தான் | சாரதா பார்கவா | இதேகா | (தேர்தல் 22/08/1963 1966 வரை) |  |
| உத்தரப்பிரதேசம் | ஷியாம் குமாரி கான் | இதேகா | (தேர்தல் 11/12/1963 1966 வரை) |  |
| உத்தரப்பிரதேசம் | ஜோகிந்தர் சிங் | இதேகா | (தேர்தல் 11/12/1963 1966 வரை) |  |
| உத்தரப்பிரதேசம் | கர்னல் பிஎச் ஜைதி | இதேகா | (தேர்தல் 11/12/1963 1964 வரை) | } |  
1.
# தல்பத் சிங் பரசுதே

**தல்பத் சிங் பரசுதே** (*Dalpat Singh Paraste*)(30 மே 1950 - 1 சூன் 2016) என்பவர் இந்தியாவின் 14வது மக்களவை உறுப்பினராக இருந்தவர் ஆவார். இவர் மத்தியப் பிரதேசத்தின் சாதோல் தொகுதியைப் பிரதிநிதித்துவப்படுத்தினார். இவர் பாரதிய ஜனதா கட்சியில் உறுப்பினராக இருந்தார். சாதோல் தொகுதியிலிருந்து நான்கு முறை நாடாளுமன்ற உறுப்பினராக இருந்தார்.  
2009 தேர்தலில் இவருக்கு பாஜக சார்பில் போட்டியிட வாய்ப்பு மறுக்கப்பட்டது. குருகிராமில் மூளை இரத்தக்கசிவு காரணமாக மே 27 முதல் மேதாந்தா மருத்துவமனையில் சிகிச்சைபெற்று வந்த பரசுதே, 1 சூன் 2016 அன்று இறந்தார்.
# மச்சக்கெண்டை

***மச்சக்கெண்டை*** (*தாவ்கின்சியா பிளமெண்டோசா*)(*Dawkinsia filamentosa*), **இறகிழை மீன்** சிற்றினம் ஆகும். இளம் மீன்களில் நிறமோ கரும் புள்ளிகளோ இல்லை. மூன்று மாதம் ஆன நிலையில் நிறத்தைப் பெறத் தொடங்கும். இம்மீன் வேகமாக நீந்தக்கூடியது. ஆண் மச்சக்கெண்டை பெண் மீனைவிடப் பெரியவை. ஆண் மீன், நீரில் இடப்பட்ட முட்டைகளின் மீது நீந்துவதன் மூலம் முட்டைகளைக் கருவுறச் செய்கின்றன. இந்தியாவின் தென்மேற்கு மாநிலங்களான கேரளா, தமிழ்நாடு மற்றும் கர்நாடகாவிற்கு அருகிலுள்ள கடலோரப் பகுதிகளில் இந்தச் சிற்றினம் பொதுவாகக் காணப்படுகிறது . இந்த சிற்றினம் கரும்புள்ளி பார்ப் என்றும் அழைக்கப்படுகிறது.
# மச்சக்கெண்டை

## சொற்பிறப்பியல்

இதன் பேரினப் பெயரான, *தாவ்கின்சியா* என்பது அறிவியல் மற்றும் குறிப்பாக, பரிணாம அறிவியலின் இவருடைய பங்களிப்பு செய்த புகழ்பெற்ற இங்கிலாந்து நாட்டை சேர்ந்த பரிணாம உயிரியலாளர் ரிச்சர்ட் டாக்கின்சு நினைவாக இடப்பட்டது.
# மச்சக்கெண்டை

## கண்டறிதல்

பெரிய மீன்கள் மற்ற தெற்காசிய புன்டியசு மீன்களிலிருந்தும் பின்வரும் எழுத்துக்களின் பண்புகளால் வேறுபடுகிறார்கள்:<blockquote>கிளைத்த முதுகு -துடுப்புக் கதிர்கள், வயது வந்த ஆண்களுக்கு மட்டும் இழை போன்ற நீண்டு காணப்படும்; ஒவ்வொரு வால் துடுப்பிலும் மடலின் நுனிக்கு அருகில் கண்ணைப் போல அகலமான ஒரு கருப்பு பட்டை; கீழ் உதடு தொடர்ச்சியானது; குத-துடுப்பு பின்புறமாக 2 முதல் 5 வால் செதில்கள், குத-துடுப்பிற்கு முன்னதாக உடலில் தனித்த அடையாளங்கள் இல்லை. *பு. அசிமிலிசி*லிருந்து முன்முனைக்கு முன் அமைக்கப்பட்ட வாய் மூலம் வேறுபடுத்தப்பட்டது (பிற - தாழ்வான); மேக்சில்லரி பார்பெல்சு சிறியது, 0.5-2.2 நிலையான நீளம் % (Vs. 5.5-9.3%); பிந்தைய சுற்றுப்பாதை தலை நீளம் நிலையான நீளத்தின் 11.0-12.1% (பிற 8.7-10.4%); மற்றும் கண்குழியிடை விட்டம் 11.2-12.2% நிலையான நீளத்தில் (10.0-11.1%) . விளக்கம்: ஒரு எளிய மற்றும் 14 அல்லது 15 கிளைக் கதிர்களைக் கொண்ட இடுப்பு துடுப்பு. உடலில் 18,19 அல்லது 20 செதில்கள் கொண்ட பக்கவாட்டுக் கோடு, 1-3 செதில்கள் வால் துடுப்பின் அடிப்பகுதியினை தாண்டி நீட்டிக்கப்படுகிறது.</blockquote>
# மச்சக்கெண்டை

## பரவல்

தென்னிந்தியாவின் மேற்குத் தொடர்ச்சி மலைப் பகுதியில் கேரளா, தமிழ்நாடு மற்றும் கர்நாடகாவின் காணப்படுகிறது. இது ஒரு அகணிய உயிரி.  
தென்மேற்கு இந்தியாவின் கேரள மாநிலம், வேம்பநாட்டு ஏரிக்கும் அரபிக்கடலுக்கும் இடையில் அமைந்துள்ள ஆலப்புழா இதன் மாதிரி இருப்பிடம் ஆகும்.
# மச்சக்கெண்டை

## வாழ்விடம்

இந்த சிற்றினம் தாழ் நில கரையோர வெள்ளப்பெருக்கு பகுதிகளில் மிகவும் பொதுவாகக் காணப்படுகிறது. இது ஆறுகள், கயவய், கடலோர சதுப்புநிலங்கள் மற்றும் நீர்த்தேக்கங்களின் நன்னீர் மற்றும் உவர் நீர் என இரண்டிலும் காணப்படுகிறது.
# மச்சக்கெண்டை

## மீன்பிடித்தல்

கேரளாவின் ஆறுகளில், இந்த மீன்கள் மிகுதியாக வளர்வதோடு, புழுக்கள் மற்றும் பூச்சிகளின் அதிக உணவு காரணமாக, மழைக்காலத்தில் இவை அதிகமாகக் காணப்படும். இக்காலங்களில் மீனவர்கள் தூண்டில் மூலம் எளிதில் பிடிக்கின்றனர்.
# கோடைக்கால தலைநகரம்

**கோடைகால தலைநகரம்** (*Summer capital*) என்பது குறிப்பாக வெப்பம் மிகுந்த கோடைக் காலங்களில் பாரம்பரியமாக தலைநகராக பயன்படுத்தப்படும் ஒரு நகரம் ஆகும். கோடைகால தலைநகருக்கு இடம்பெயரும் ஆளும் வர்க்கங்களைக் கொண்ட அரசமைப்பு முறைமைகளின் வரலாற்றுச் சூழல்களில் இந்தச் சொல் பெரும்பாலும் பொருத்தமானதாக இருந்தது. இது நவீன காலங்களில் குறைவாகவே உள்ளது. வளிப் பதன அமைப்புகள் பரவலாக உள்ளதால் கோடைக் கால தலைநகருக்கு அவ்வப்போது இடம்பெயர வேண்டிய நிலையை ஏறக்குறைய இல்லாமல் ஆக்கியுள்ளது.
# கோடைக்கால தலைநகரம்

## உலகம் முழுவதும் கோடைக்கால தலைநகரங்கள்

### சீனா

13 ஆம் நூற்றாண்டில் குப்லாய் கானின் ஆட்சியின் போது ஷங்டு ஒரு "மேல் தலைநகரம்" ஆக இருந்தது.  
சிங் அரசமரபால், செங்டேயில் உள்ள செங்டே மலை விடுதி கோடை மாதங்களில் பேரரசர்கள் தங்கள் உத்தியோகபூர்வ செயல்பாட்டை மேற்கொள்ள அடிக்கடி பயன்படுத்தப்பட்டது.  
சீனக் குடியரசு காலத்தில், சீன தேசியவாதக் கட்சியின் முக்கிய உறுப்பினர்கள் கோடையில் குலிங்கில், ஜியுஜியாங்கில் முக்கியமான முடிவுகளை எடுப்பதற்காக அடிக்கடி கூட்டங்களை நடத்தினர். வெளிநாட்டு வணிகர்கள் மற்றும் சமயப்பரப்பு குழுவினர் சீனக் குடியரசு அரசாங்கத்தின் ஆட்சியின் போது கோடைக் காலத்தை குலிங்கில் கழிக்க விரும்பினர்.  
சீன மக்கள் குடியரசின் காலத்தில், சீனப் பொதுவுடமைக் கட்சியின் முக்கிய உறுப்பினர்கள் கோடையில் பெய்டெய்ஹே மாவட்டத்தில் முக்கியமான முடிவுகளை எடுப்பதற்காக அடிக்கடி கூட்டங்களை நடத்தினர்.
# கோடைக்கால தலைநகரம்

## உலகம் முழுவதும் கோடைக்கால தலைநகரங்கள்

### இந்திய துணைக்கண்டம்

முகலாயப் பேரரசர் பாபரின் ஆட்சியின் போது, முகலாயப் பேரரசின் வடமேற்கில் உள்ள காபுல் நகரம் ஆக்ரா மற்றும் தில்லியுடன் ஒப்பிடும்போது குளிர்ச்சியான வெப்பநிலை காரணமாக கோடைகால தலைநகராக பயன்படுத்தப்பட்டது. பேரரசர் ஔரங்கசீப் காலத்தில் இந்த நடைமுறை முடிவுக்கு வந்தது.  
பித்தானிய இந்தியாவில் ஆண்டுதோறும் கோடை மாதங்களில் தலைநகரம் சிம்லாவிற்கு மாற்றப்பட்டது. அதிகார இயந்திரத்தைக் கொண்டு செல்வதில் உள்ள சிரமம் மற்றும் அரசியல்வாதிகள் மற்றும் அரசு ஊழியர்கள் கோடையில் இத்தகைய இடங்களில் தங்கி இருப்பது குறித்த பொதுமக்களுக்கு ஏற்படும் எதிர்மறையான கருத்துக்கள் காரணமாக இந்த நடைமுறை நிறுத்தப்பட்டது. ஜம்மு காஷ்மீர் ஒன்றியப் பிரதேசத்தின் கோடைகால தலைநகரம் சிறிநகர் ஆகும். அதேபோல நாக்பூர் இந்திய மாநிலமான மகாராட்டிரத்தின் குளிர்கால தலைநகரம் ஆகும்.  
ஊட்டியில் உள்ள அரன்மோர் அரண்மனை, சென்னை இராசதானியின் கோடைகால தலைநகராக செயல்பட்டது; இது ஒரு பிரபலமான கோடைகால ஓய்வு விடுதியாக காலனித்துவ காலத்தில் பிரித்தானிய அதிகாரிகளால் பயன்படுத்தபட்டது. இந்திய விடுதலைக்குப் பிறகும் சென்னை மாநிலத்தின் கோடைக்கால தலைநகராக ஊட்டி செயல்பட்டது. சென்னை சட்டமன்றத்தின் கோடைக்கால கூட்டத் தொடர்கள் ஊட்டியில் நடத்தப்பட்டன. இதை விமர்சித்து திமுக போன்ற எதிர்கட்சிகள் *கும்பி எரியுது.. குடல் கருகுது.. குளு குளு ஊட்டி ஒரு கேடா?* என்று முழங்கின. இதன் தொடர்ச்சியாக காலபோக்கில் ஊட்டி கோடைக்கால தலைநகர் என்ற அந்தஸ்தை இழந்தது. என்றாலும் தமிழ்நாடு ஆளுநருக்கு ஊட்டியில் ஆளுநர் மாளிகை தற்போதும் உள்ளது.
# கோடைக்கால தலைநகரம்

## உலகம் முழுவதும் கோடைக்கால தலைநகரங்கள்

### பிலிப்பைன்ஸ்

20 ஆம் நூற்றாண்டின் முற்பகுதியில் அமெரிக்க ஆக்கிரமிப்பின் போது லுசோனின் வடக்கு மலைகளில் உள்ள பாகியோ மலைப்பகுதி பிலிப்பைன்சின் கோடைகால தலைநகராக தேர்ந்தெடுக்கப்பட்டது. அதன் குளிர்ந்த காலநிலை, *நடைமுறை* தலைநகரான மணிலாவின் வெப்பமான, ஈரப்பதமான காலநிலையிலிருந்து விரும்பத்தக்க மாற்றாக இருந்தது. தற்போதைய இறையாண்மையுள்ள அரசாங்கம் நீண்ட காலமாக இங்கு *மொத்தமாக* இடம்பெயர்வதை நிறுத்திவிட்டாலும், இந்த நகரத்தில் இன்னும் பிலிப்பைன்சு சனாதிபதியின் அதிகாரப்பூர்வ கோடைகால இல்லம் செயல்படுகிறது. மேலும் பிலிப்பைன்சின் உச்ச நீதிமன்றம் அதன் "கோடைகால அமர்வுகளை" இன்னும் இந்த நகரத்தில் பராமரிக்கிறது. குறிப்பாக கிறிஸ்துமஸ் காலத்தில், மற்ற தீவுக்கூட்டங்களை விட வெப்பநிலை கணிசமாகக் குறைவாக இருப்பதால், இது ஒரு பிரபலமான விடுமுறைக்கால ஓய்வு இடமாக உள்ளது.
# கோடைக்கால தலைநகரம்

## உலகம் முழுவதும் கோடைக்கால தலைநகரங்கள்

### உருசியா

கிரிமியாவின் பாரம்பரியமான பிரபலமான ஓய்வு விடுதிகளை உருசியா இழந்ததைத் தொடர்ந்து (உருசிய சோவியத் கூட்டமைப்பு சோசலிச குடியரசிலிருந்து, உக்ரேனிய சோவியத் சோசலிச குடியரசுக்கு 1954 இல் நிகித்தா குருசேவால் மாற்றப்பட்டது ), சோச்சி நாட்டின் அதிகாரப்பூர்வமற்ற கோடைகால தலைநகராக உருவெடுத்தது. கூடுதலாக, சோச்சி பல ஒப்பந்தங்களில் கையெழுத்திடுவதற்கான இடமாகவும் செயல்பட்டது. குறிப்பாக சியர்சியன், பிரிவினைவாத அப்காசியன் மற்றும் பிரிவினைவாத தெற்கு ஒசேத்தியன் ஆளும் பிரிவினருக்கு இடையேயான ஒப்பந்தங்கள் இங்கு மேற்கொள்ளப்பட்டன.
# கோடைக்கால தலைநகரம்

## உலகம் முழுவதும் கோடைக்கால தலைநகரங்கள்

### சவூதி அரேபியா

சவூதி அரேபியாவின் அதிகாரப்பூர்வ தலைநகரான ரியாத்தை விட கோடை மாதங்களில் மக்காவிற்கு அருகிலுள்ள மலை நகரமான தைஃப் நகர் மிகவும் குளிராக இருக்கும். இதனால் சவுதி அரச குடும்பம் வரலாற்று ரீதியாக இங்கு இடம் பெயர்ந்துள்ளது .
# கோடைக்கால தலைநகரம்

## உலகம் முழுவதும் கோடைக்கால தலைநகரங்கள்

### எசுபானியா

எசுப்பானியாவின் குளிர்ச்சியான, வடக்குக் கடலோரப் பகுதியில் பிரெஞ்சு எல்லைக்கு அருகில் சான் செபாஸ்டியன் அமைந்திருப்பதால், அது மத்ரித்துக்கு மாற்றாக கோடைகால தலைநகராக அமைந்தது. ஆஸ்திரியாவின் அரசரின் மனைவியும் அரச பிரதிநிதியுமான மரியா கிறிஸ்டினா 1887 முதல் இங்கு விடுமுறை காலத்தில் வந்தார். பின்னர் அரசவையையும் கூட்டினார். சர்வாதிகாரி ஃபிரான்சிஸ்கோ ஃபிராங்கோ 1941 மற்றும் 1975 க்கு இடைப்பட்ட கோடைகாலத்தை அயெட் அரண்மனையில் கழித்தார்.
# 1,1'-பெரோசினிருகார்பாக்சிலிக் அமிலம்

**1,1'-பெரோசீனிருகார்பாக்சிலிக் அமிலம்** (*1,1'-Ferrocenedicarboxylic acid*) என்பது Fe(C<sub>5</sub>H<sub>4</sub>CO<sub>2</sub>H)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் கரிம இரும்பு சேர்மமாகும். பெரோசீனின் மிக எளிய இருகார்பாக்சிலிக் அமில வழிப்பெறுதியாக இது கருதப்படுகிறது. மஞ்சள் நிறத்தில் திண்மப்பொருளாகக் காணப்படும் இச்சேர்மம் நீரிய காரத்தில் கரைகிறது. 1,1'-பெரோசீனிருகார்பாக்சிலிக் அமிலத்தின் பெயரிலுள்ள 1,1' பகுதி தனித்தனி வளையங்களில் கார்பாக்சிலிக் அமிலக் குழுக்களின் இருப்பிடத்தைக் குறிக்கிறது.
# 1,1'-பெரோசினிருகார்பாக்சிலிக் அமிலம்

## தயாரிப்பு

ஈரெசுத்தர்களான Fe(C<sub>5</sub>H<sub>4</sub>CO<sub>2</sub>R)<sub>2</sub> (R = மெத்தில், எத்தில்) சேர்மத்தை நீராற்பகுப்பு செய்வதன் மூலம் 1,1'-பெரோசீன்யிருகார்பாக்சிலிக்கு அமிலத்தைத் தயாரிக்கலாம். இந்த ஈரெசுத்தரை வளையபெண்டாடையீனைட்டின் (C<sub>5</sub>H<sub>4</sub>CO<sub>2</sub>R)<sup>-</sup> கார்பாக்சியெசுத்தரின் சோடியம் உப்புடன் இரும்பு குளோரைடு உப்பைச் சேர்த்து சூடாக்குவதன் மூலம் தயாரித்துக் கொள்ளலாம்.
# 1,1'-பெரோசினிருகார்பாக்சிலிக் அமிலம்

## பயன்கள்

பெரோசீன் ஈரமிலகுளோரைடு, பெரோசீன் ஈரைசோசயனேட்டு, பெரோசீன் ஈரமைடு, பெரோசீன் ஈரமீன் போன்ற வழிப்பெறுதிகள் தயாரிப்பதற்கான முன்னோடிச் சேர்மமாக 1,1'-பெரோசீன்யிருகார்பாக்சிலிக்கு அமிலம் பயன்படுகிறது. இவற்றின் வாய்பாடுகள் முறையே, Fe(C<sub>5</sub>H<sub>4</sub>COCl)<sub>2</sub>, Fe(C<sub>5</sub>H<sub>4</sub>NCO)<sub>2</sub>, Fe(C<sub>5</sub>H<sub>4</sub>CONH<sub>2</sub>)<sub>2</sub>, மற்றும் Fe(C<sub>5</sub>H<sub>4</sub>NH<sub>2</sub>) என்பனவாகும்.  
1,1'-பெரோசீன்யிருகார்பாக்சிலிக்கு அமிலத்தின் வழிப்பெறுதிகள் சில ஆக்சிசனேற்ற ஒடுக்க மூலக்கூற்று கருவிகளிலும், சில ஆக்சிசனேற்ற ஒடுக்க மேற்பூச்சுகளிலும் உட்கூறுகளாக உள்ளன.
# 1,1'-பெரோசினிருகார்பாக்சிலிக் அமிலம்

## தொடர்புடைய சேர்மம்

பெரோசீன்கார்பாக்சிலிக்கு அமிலம்
# நயாகிரிசி

**புதிய வேளண்மை இயக்கம்** (*New Agriculture Movement*) வங்காளதேச நாட்டில் மேற்கத்திய பூச்சிக்கொல்லிகள் மற்றும் மரபணு மாற்றப்பட்ட விதைகளின் பயன்பாட்டை எதிர்த்து நடைபெறும் ஓர் இயக்கமாகும். வங்காள மொழியில் இவ்வியக்கத்தை நயாகிரிசி என்று அழைக்கிறார்கள்.  
பூச்சிக்கொல்லிகள் மற்றும் நூற்புழுக் கொல்லிகளைப் பயன்படுத்தி பயிர்கள் வளர்ப்பதால் சுற்றுச்சூழல் அபாயங்களுக்கு ஆளாக நேரிடும் என்ற நம்பிக்கைக்கு பதிலளிக்கும் வகையில் இந்த இயக்கம் தொடங்கப்பட்டது.  
உடல்நலக் கவலைகளுக்கு மேலதிகமாக, நயாகிரிசி இயக்கம் கரிம வேளாண்மை<nowiki/>யையும் களைகளாகக் கருதப்படும் தாவரங்களின் உணவு மற்றும் விலங்கு தீவனத்திற்கான பயன்பாட்டையும் வலுவாக ஊக்குவிக்கிறது. மேலும் இவ்வியக்கம் தன்னிறைவை மேம்படுத்துவதாகவும், மேற்கத்திய மேம்பாட்டு நிறுவனங்கள் மற்றும் சர்வதேச நாணய நிதியத்திலிருந்து வங்காளதேசத்தை விலக்குவதாகவும் கருதப்படுகிறது.  
பெண்களை ஆதரிப்பதில் நயாகிரிசி இயக்கம் சிறப்பு கவனம் செலுத்துகிறது. ஏழை பெண் தலைமைத்துவ குடும்பங்களுக்கு கால்நடைகளை வழங்கும் திட்டத்தை செயற்படுத்துகிறது. கன்று ஈனும் வரை ஒரு பசு அக்குடும்பத்தில் இருக்கும். பின்னர் பசு மற்றொரு குடும்பத்திற்கு அனுப்பப்படும். உள்ளூர் பயிர் வகைகளிலிருந்து விதைகளை சேகரிக்க மகளிர் விதை வலையமைப்பும் இத்திட்டத்தின் ஒரு பகுதியாகும்..
# நயாகிரிசி

## இவற்றையும் காண்க

- சூழலியல்
- சூழலியம்
- சுற்றுச்சூழல் பாதுகாப்பு
- வாழ்விடப் பாதுகாப்பு
- இயற்கை மூலதனம்
- இயற்கை வளம்
- பல்லுயிர் சாகுபடி
- புதுப்பிக்கத்தக்க வளம்
- பேண்தகுநிலை
# மகேந்திர சிங் பதி

**மகேந்திர சிங் பதி** (*Mahendra Singh Bhati*) இந்தியாவின் உத்தரப் பிரதேசத்தைச் சேர்ந்த ஓர் அரசியல்வாதியாவார். உத்தரபிரதேசத்தின் தாத்ரி நகர் தொகுதியை பிரதிநிதித்துவப்படுத்தி 3 முறை சட்டமன்ற உறுப்பினராக தேர்ந்தெடுக்கப்பட்டு பணியாற்றியுள்ளார். மகேந்திர சிங் பதியும் இவரது நண்பர் உதய் பிரகாசு ஆர்யா ஆகியோர் தாத்ரி ரயில் நிலையம் அருகே 13 செப்டம்பர் 1992 அன்று ஆயுதமேந்திய ஆசாமிகளால் சுட்டுக் கொல்லப்பட்டனர்.  
1992 ஆம் ஆண்டில் மகேந்திர சிங் பதியைக் கொன்றதற்காக முன்னாள் மாநிலங்களவை நாடாளுமன்ற உறுப்பினர் டி.பி. யாதவ் உட்பட 8 பேர் மீது குற்றம் சுமத்தப்பட்டு 28 பிப்ரவரி 2015 அன்று அவர்களுக்கு ஆயுள் தண்டனை விதிக்கப்பட்டது.
# தாவ்கின்சியா ரோகானி

***தாவ்கின்சியா ரோகானி*** (*Dawkinsia rohani*) என்பது *தாவ்கின்சியா* பேரினத்தைச் சேர்ந்த கதிர்-துடுப்பு மீன் சிற்றினமாகும். இது மேற்குத் தொடர்ச்சி மலைகளில் காணப்படும் அகணிய உயிரி ஆகும். இம்மீன்கள் தமிழ்நாட்டில் கன்னியாகுமரி மாவட்டத்தில் அரபிக்கடலில் கலக்கும் மலை ஓடைகளில் வாழ்கிறது.
# தாவ்கின்சியா ரோகானி

## சொற்பிறப்பியல்

இந்தியா மற்றும் இலங்கையின் நன்னீர் மீன்களில் ரோகான் பெத்தியகொட (பி. 1955) செய்த பணியைப் பாராட்டி, ரோகான் நினைவாக இந்த மீனிற்குப் பெயரிடப்பட்டது.
# பலாங்கீர்

**பலாங்கீர்** (**Balangir** also known as **Bolangir**), கிழக்கு இந்தியாவில் அமைந்த ஒடிசா மாநிலத்தில் உள்ள பலாங்கீர் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். பிரித்தானிய இந்தியாவின் ஆட்சியின் போது பாட்னா சமஸ்தானத்தின் தலைநகராக பாலங்கீர் நகரம் விளங்கியது. இது மாநிலத் தலைநகரம் புவனேஸ்வருக்கு மேற்கே 321.9 கிலோ மீட்டர் தொலைவில் உள்ளது. இது கடல் மட்டத்திலிருந்து 383 மீட்டர் (800 அடி) உயர்த்தில் உள்ளது.
# பலாங்கீர்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 21
வார்டுகளும், 21,980 வீடுகளும் கொண்ட பலாங்கீர் நகரத்தின் மக்கள் தொகை 98,238 ஆகும். அதில் ஆண்கள் 50,582 மற்றும் பெண்கள் 47,656 ஆக உள்ளனர். பாலின விகிதம் 1000 ஆண்களுக்கு 942 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 10% ஆகவுள்ளனர். இதன் சராசரி எழுத்தறிவு 86.3% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 14,346 மற்றும் 4,864 ஆகவுள்ளனர்.  
இதன் மக்கள் தொகையில் இந்துக்கள் 92.46%, இசுலாமியர் 1.9%, கிறித்தவர்கள் 4.82% மற்றும் பிறர் 0.77% ஆகவுள்ளனர்.
# பலாங்கீர்

## போக்குவரத்து

### வானூர்தி நிலையம்

இதன் வடக்கில் 176 கிலோ மீட்டர் தொலைவில் ஜார்சுகுடா வானூர்தி நிலையம் உள்ளது.
# பலாங்கீர்

## போக்குவரத்து

### இரயில் நிலையம்

பலாங்கீர் சந்திப்பு தொடருந்து நிலையம் ஜார்சுகுடா-சம்பல்பூர் இருப்புப் பாதையில் உள்ளது.
# தாவ்கின்சியா சிங்களா

**தாவ்கின்சியா சிங்களா** (*Dawkinsia singhala*) என்பது *தாவ்கின்சியா* பேரினத்தைச் சேர்ந்த கதிர்-துடுப்பு மீன் சிற்றினமாகும். இது இலங்கையில் மட்டுமே காணப்படும் அகணிய உயிரி. பரிணாம உயிரியலாளரான ரிச்சர்ட் டாக்கின்சு பெயரால் இதன் பேரினம் *தாவ்கின்சியா* எனப் பெயரிடப்பட்டது. இந்த சிற்றினம் முன்னர் இலங்கையில் *புண்டியசு பிளமெண்டோசசு* என அடையாளம் காணப்பட்டது. இதன் அதிகபட்ச உடல் நீளம் 9.1 செ.மீ. ஆகும். முதிர்வடைந்த மீன்கள் (>6 செ.மீ. நிலையான நீளம்) *புன்டியசு பிளமெண்டோசசி*லிருந்து குத துடுப்பு தோற்றம் அல்லது வால் துடுப்பில் தனித்துவமான அடையாளங்கள் இல்லாதது போன்றவற்றால் வேறுபடுகிறது.
# கேந்திராபடா

**கேந்திரபாரா** (**Kendrapara**), கிழக்கு இந்தியாவில் உள்ள ஒடிசா மாநிலத்தின் கேந்திராபடா மாவட்டத்தின் நிர்வாகத் தலைமையிட நகரமும், நகராட்சியும் ஆகும். இது மாநிலத் தலைநகரான புவனேஸ்வருக்கு வடகிழக்கே 85.2 கிலோ மீட்டர் தொலைவில் உள்ளது. மகாநதியின் கிளை ஆறான சித்திரோப்தலா ஆறு கேந்த்திரபாரா மாவட்டத்தில் பாய்கிறது. இதன் கிழக்கில் வங்காள விரிகுடா உள்ளது.
# கேந்திராபடா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 21 வார்டுகளும், 8,892 வீடுகளும் கொண்ட கேந்திரபாரா நகரத்தின் மக்கள் தொகை 47,006 ஆகும். அதில் ஆண்கள் 24,212 மற்றும் 22,794 பெண்கள் ஆக உள்ளனர். பாலின விகிதம் 1000 ஆண்களுக்கு 941 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11% ஆகவுள்ளனர். இதன் சராசரி எழுத்தறிவு 89.3% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 4,890 மற்றும் 605 ஆகவுள்ளனர். இதன் மக்கள் தொகையில் இந்துக்கள் 67.91%, இசுலாமியர் 31.64% மற்றும் பிறர் 0.42% ஆகவுள்ளனர்.
# தால்செர்

**தால்செர்** (**Talcher**), கிழக்கு இந்தியாவில் உள்ள ஒடிசா மாநிலத்தில் உள்ள அனுகோள் மாவட்டத்தில் உள்ள தால்செர் வருவாய் வட்டத்தின் நிர்வாகத் தலைமையிட நகரம் மற்றும் நகராட்சி ஆகும். பிரித்தானிய இந்தியாவின் ஆட்சியில் தால்செர் சமஸ்தானத்தின் தலைநகரமாக தால்செர் விளங்கியது. இது மாநிலத் தலைநகரான புவனேஸ்வருக்கு வடமேற்கே 139 கிலோ மீட்டர் தொலைவில் உள்ளது.
# தால்செர்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 21 வார்டுகளும், 9,114 வீடுகளும் கொண்ட தால்செர் நகரத்தின் மக்கள் தொகை 40,841 ஆகும். அதில் ஆண்கள் 21,774 மற்றும் பெண்கள் 19,067 ஆக உள்ளனர். பாலின விகிதம் 1000 ஆண்களுக்கு 876 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12% ஆகவுள்ளனர். இதன் சராசரி எழுத்தறிவு 85.2% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 7,658 மற்றும் 1,703 ஆகவுள்ளனர்.  
இதன் மக்கள் தொகையில் இந்துக்கள் 95.57%, இசுலாமியர் 3.52%, சீக்கியர்கள் 0.69%, கிறித்தவர்கள் 0.15% மற்றும் பிறர் 0.07% ஆகவுள்ளனர்.
# அனோமா ஆறு

**அனோமா ஆறு** (*Anoma River*) என்பது பண்டைய இந்தியாவின் மத்திய தேசத்தில் இருந்த ஓர் ஆறாகும். பௌத்த மரபின்படி, இது கபிலவஸ்துவுக்கு அருகில் அமைந்திருந்தது. இந்த ஆற்றைக் கடந்து இளவரசர் சித்தார்த்தர் (அவரது குதிரை கந்தகா மற்றும் தேரோட்டி சன்னாவுடன் ) அரண்மனையை விட்டு வெளியேறினார். அங்கு அவர் புத்தராக மாறுவதற்கு முன்பு தனது தலைமுடியை மழித்து, தனது அரச உடையைக் கைவிட்டு, அதை மாற்றுவதன் மூலம் உலகைத் துறந்தார். ஒரு துறவியின் ஆடைகளை அணிந்தார்.  
அலெக்சாண்டர் கன்னிங்காம் உத்தரபிரதேசத்தின் கோரக்பூர் மாவட்டத்திலுள்ள அவுமியுடன் இந்த ஆற்றை அடையாளம் கண்டார். அதே நேரத்தில் ஏசிஎல் கார்லேல் இது பஸ்தி மாவட்டத்தில் உள்ள குட்வா நாலா என்ற சிறிய சிற்றோடை என்று கூறுகிறார்.
# பைரவகோனா குடைவரைக் கோவில்கள்

**பைரவக்கோனா குடைவரைக் கோவில்கள்** என்பன ஆந்திரப் பிரதேச மாநிலம், பிரகாசம் மாவட்டம், சந்திர சேகரபுரம் மண்டலத்தில் உள்ள அம்பாவரம் நல்லமலையில் உள்ள ஒரே பாறையில் செதுக்கப்பட்ட எட்டு குடைவரைக் கோவில்களின் தொகுப்பாகும். ஸ்ரீ திரிமுகத் துர்காம்பா மகாதேவி ஸ்ரீ பர்குலேஸ்வரி ஸ்வாமி கோவில் என்று அழைக்கப்படும் இக்கோவிலில் சிவபெருமானின் 64 திருமேனிகளில் ஒருவரான பைரவர் சேத்திர பாலகராக அருள்பலிக்கிறார்.  
இத்தலத்தில் சிவபெருமான் சசிநாகம், ருத்ரா, விஸ்வேசுவரர், நகரிகேசுவரா, பார்கேசுவரா, இராமேசுவரா, மல்லிகார்ஜுனா, பட்சமாலிகா லிங்கம் ஆகிய எட்டு இலிங்க வடிவங்களில் காட்சி தருகிறார். இக்குடைவரைக் கோவில்கள் இந்தியத் தொல்லியல் அளவீட்டுத் துறையின் பாதுகாப்பில் உள்ளன. 200 மீட்டர் உயரம் கொண்ட நீர்வீழ்ச்சியில் நீராடவும், கோவிலில் வழிபடவும் பௌர்ணமி நாட்களில் பல்லாயிரக்கணக்கான பக்தர்கள் வருகை தருகின்றனர். கார்த்திகைப் பௌர்ணமி நாளில், கோவிலில் உள்ள பார்வதி தேவியின் சிலை மீது நிலவொளி விழுகிறது.
# பைரவகோனா குடைவரைக் கோவில்கள்

## அமைவிடம்

அம்பாவரம் நல்லமலை ஆந்திரப் பிரதேசத்தின் உதயகிரிக்கு அருகில் வடக்கு-தெற்காக ஓடும் கிழக்குத் தொடர்ச்சி மலையின் ஒரு பகுதியாகும். குடைவரைக் கோவிலுக்கு வெகு அருகிலேயே அழகிய சூழலுடன் கூடிய ஓர் இயற்கை நீர்வீழ்ச்சி அமைந்துள்ளது. பைரவகோனா குடைவரைக் கோவில் அம்பாவரம் கொத்தப்பள்ளியிலிருந்து 2.3 கி.மீ. தொலைவிலும், சந்திரசேகரபுரத்திலிருந்து 23.5 கி.மீ. தொலைவிலும், உதயகிரியிலிருந்து 43.3 கி.மீ. தொலைவிலும், மைடுகூரிலிருந்து 88 கி.மீ. தொலைவிலும், நெல்லூரிலிருந்து 141 கி.மீ. தொலைவிலும், காலியிலிருந்து 119.9 கி.மீ. தொலைவிலும், எர்ரலகுண்ட்லாவிலிருந்து 120.7 கி.மீ. தொலைவிலும், கடப்பாவிலிருந்து 122.2 கி.மீ. தொலைவிலும் சென்னையிலிருந்து 314.9 கி.மீ. தொலைவிலும் அமைந்துள்ளது. இத்தலத்திற்கு அருகிலுள்ள பெரிய இரயில் நிலையம் ஓங்கோல் 57.67 கி.மீ. தொலைவிலும், சிறிய இரயில் நிலையம் வினுகொண்டா 15.71 கி.மீ. தொலைவிலும் அமைந்துள்ளது. இத்தலத்தின் புவியமைவிடம் 15.° 5'15" அட்சரேகை 79°12' 14" தீர்க்க ரேகை ஆகும். கடல்மட்டத்திலிருந்து இத்தலம் 230 மீ (757 அடி) உயரத்தில் அமைந்துள்ளது.